144. löggjafarþing 2014–2015.

Þingskjal 1459 — 737. mál.

Svar

innanríkisráðherra við fyrirspurn frá Helga Hrafni Gunnarssyni

um lendingar flugvéla á Keflavíkurflugvelli og varaflugvöllum.

1.	Hversu margar flugvélar lentu á Keflavíkurflugvelli á árunum 1995–2015, sundurliðað eftir árum?

Umbeðnar upplýsingar koma fram í eftirfarandi töflu:

Flugtök og lendingar á Keflavíkurflugvelli 1995–2015.

Borgaralegt millilandaflug	Aðrar

hreyfingar	Samtals

allar hreyfingar
Ár	Áætlunarflug	Leiguflug	Almannaflug
1995	9.220	1.677	1.587	47.230	59.714
1996	10.410	1.471	1.792	48.205	61.878
1997	11.704	991	2.438	61.083	76.216
1998	13.822	1.574	2.082	74.871	92.349
1999	14.946	1.571	2.160	65.339	84.016
2000	15.871	1.740	2.295	54.653	74.559
2001	14.529	1.824	2.367	48.386	67.106
2002	12.730	1.546	1.928	46.554	62.758
2003	13.821	1.566	2.184	39.095	56.666
2004	16.190	1.532	2.617	39.876	60.215
2005	17.111	1.493	2.921	39.921	61.446
2006	18.963	1.696	3.895	36.522	61.076
2007	20.346	1.540	4.466	23.000	49.352
2008	18.643	1.579	3.925	18.869	43.016
2009	15.245	1.216	3.105	25.157	44.723
2010	16.406	1.380	3.030	31.601	52.417
2011	19.045	1.585	3.230	30.385	54.245
2012	20.930	1.327	3.418	32.198	57.873
2013	23.749	1.287	3.731	32.365	61.132
2014	28.147	1.168	3.537	38.078	70.930
2015	7.572	387	936	10.710	19.605

Tölur fyrir árið 2015 eiga við um fyrstu fjóra mánuði þess. Hugtakið hreyfing er notað fyrir bæði lendingar og flugtök. Þannig er lending ein hreyfing og flugtak önnur hreyfing. Því telst flugtak og lending vélar tvær hreyfingar. Taflan sýnir fjölda hreyfinga. Vegna orða
lags í 2. tölul. fyrirspurnarinnar er taflan miðuð við alþjóðlegt borgaralegt flug og sýna fyrstu þrír dálkar töflunnar það. Fyrstu tvö dálkaheitin skýra sig að mestu sjálf en þriðja dálkaheitið, Almannaflug, spannar annað borgaralegt flug til landsins en farþega- eða vöruflug og er þar í flestum tilfellum um flug einkaflugvéla að ræða. Undir yfirskriftinni Aðrar hreyfingar eru taldar snertilendingar, þ.e. æfinga- og kennsluflug bæði borgaralegra flugvéla og herflugvéla. Að öðru leyti er allt innanlandsflug og allt ríkisflug, t.d. á vegum Landhelgisgæslunnar, sett í þennan dálk.

2.	Hversu margar flugvélar sem áttu að lenda á Keflavíkurflugvelli neyddust árlega á sama tímabili til að lenda á eftirtöldum varaflugvöllum:

a.	Reykjavíkurflugvelli,

b.	Akureyrarflugvelli,

c.	Egilsstaðaflugvelli?

Þessar upplýsingar eru ekki kerfisbundið skráðar og því er tölfræði um þær ekki tiltæk. Árlega berast til Keflavíkurflugvallar meira en 25 þúsund flugáætlanir, þ.e. tilkynningar um fyrirhugaða lendingu. Flugáætlanir berast í rafrænum skeytum og taka til atriða eins og flug
leiðar, gerðar vélar, fjölda farþega, komutíma, varaflugvallar ef á þarf að halda og fleiri þátta. Til viðbótar berst síðan nokkur fjöldi afboðana en meginreglan er að í þeim kemur ekki ann
að fram en að fallið hafi verið frá fyrirhugaðri lendingu. Aðrar upplýsingar eins og ástæður og hvert flogið verði í staðinn eru alla jafna ekki gefnar. Vélar geta hætt við lendingu á til
teknum flugvelli á öllum stigum flugs frá brottfararflugvelli til lendingar á öðrum áfangastað.

Ákvörðun um breytingar á flugáætlunum og þar með lendingarstöðum er tekin af þeim sem rekur viðkomandi loftfar, flugstjóra eða báðum aðilum. Litlar líkur eru á að breytingar verði á þessu fyrirkomulagi þar sem það tíðkast nær undantekningarlaust í flugrekstri. Ástæð
ur þess að ekki er lent á velli sem áður hafði verið gert ráð fyrir geta verið ýmsar, svo sem veður, en einnig viðskiptalegar ástæður.

Til að gefa hugmynd um í hve miklum mæli flugvélar þurfa frá að hverfa samkvæmt forsendum fyrirspurnarinnar var haft samband við flugfélagið Icelandair. Félagið hefur gefið upp tölur um vélar/flug sem þurft hafa að leita annað eftir að undirbúningur aðflugs var hafinn. Það er ágæt nálgun við að meta hve oft flugvélar sem miðað var við að mundu lenda á Keflavíkurflugvelli hafa þurft frá að hverfa vegna ófyrirsjáanlegra aðstæðna, oftast veðurs. Í eftirfarandi töflu fyrir árin 2005–2015 kemur fram hvar vélarnar hafa lent:

Tölur frá Icelandair um lendingar á varaflugvöllum 2005–2015.

Flugvöllur	2005	2006	2007	2008	2009	2010	2011	2012	2013	2014	2015
Reykjavík	0	0	1	2	1	3	1	0	0	0	2
Egilsstaðir	2	0	2	6	0	1	1	1	0	0	1
Akureyri	0	0	0	2	0	3	1	1	0	1	1
Alls	2	0	3	10	1	7	3	2	0	1	4

Tölur fyrir árið 2015 eiga við um fyrstu fjóra mánuði þess. Rétt er að taka fram að árið 2010 olli eldgosið í Eyjafjallajökli erfiðleikum í flugi. Þá var veðurfar síðasta vetrar nokkuð óhagstætt fyrir flug. Sama má segja um árið 2008 en þá var veður nokkuð erfitt.